А ўсё пачалося з таго, што ў лютым у прафтэхкаледжы адбылося выязное пасяджэнне камісіі па справах непаўналетніх райвыканкама. На ім было вырашана, што райкам БРСМ актыўна падключыцца да арганізацыі вольнага часу навучэнцаў, якія стаяць на ўліку ў інспекцыі па справах непаўналетніх РАУС. І ўжо правеxadдзены шэраг мерапрыемстваў. Цяжкія падлеткі былі задзейнічаны на ўборцы галля ля сацыяльна-педагагічнага цэнтра. Таксама яны наведалі з экскурсіяй музейную экспазіцыю Першай сусветнай вайны ў падвальных памяшканнях палаца Тызенгаўзаў, пазнаёміліся з размешчанай там жа спецыялізаванай выставай “Агняборцы Пастаўшчыны”, пабывалі ў раённым аддзеле ўнутраных спраў, а на мінулым тыдні сталі ўдзельнікамі валанцёрскай акцыі па навядзенні парадку ўздоўж набярэжнай ракі Мядзелкі. Усяго на ўборцы было заxadдзейнічана 20 юнакоў і дзяўчат, якія стаяць на ўліку ў інспекцыі па справах непаўналетніх РАУС. Іх суправаджалі сацыяльныя педагогі і другі сакратар райкама БРСМ Вераніка Казлоўская.